Diari Oficial de la Generalitat Valenciana


Sumari del DOGV 2893, del 19-12-1996 (1996/840363)

DECRET 219/1996, de 26 de novembre, del Govern Valencià, pel qual es delega l'Ajuntament de Picassent per a determinades competències en matèria de qualificació d'activitats.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/11/26/219/dof/vci/html**

### Dades del document

Número de DOGV
:   2893

Data del DOGV
:   19-12-1996

Secció del DOGV
:   DISPOSICIONS GENERALS

Número del document
:   1996/840363


Data del document
:   26-11-1996

Organisme emissor
:   Conselleria d'Agricultura i Medi Ambient

Tipus de document
:   Decret

DECRET 219/1996, de 26 de novembre, del Govern Valencià, pel qual es delega l'Ajuntament de Picassent per a determinades competències en matèria de qualificació d'activitats.  
Mitjançant un acord plenari de l'Ajuntament de Picassent, s'ha sol·licitat la delegació de les competències en matèria de qualificació d'activitats molestes, insalubres, nocives i perilloses com a manera de fer efectives les previsions de l'article 45.2 de l'Estatut d'Autonomia de la Comunitat Valenciana.  
Complint els tràmits que amb aquest fi estableix l'article 7 de la Llei de la Generalitat Valenciana 3/1989, de 2 de maig, d'Activitats Qualificades, ha quedat acreditat que aquesta corporació local compleix els requisits establits en aquest precepte. Per aquesta raó, a proposta de la consellera d'Agricultura i Medi Ambient, amb la deliberació prèvia del Govern Valencià, en la reunió del dia 26 de novembre de 1996,  
DECRETE  
Article 1  
Es delega l'Ajuntament de Picassent per a la qualificació de les activitats molestes, insalubres, nocives i perilloses a què es refereix el Decret 2.414/1961, de 30 de novembre, i la Llei de la Generalitat Valenciana 3/1989, de 2 de maig, d'Activitats Qualificades, en els terminis i amb l'amplitud continguts en l'annex. El procediment s'haurà de desenvolupar d'acord amb el que estableix l'esmentada Llei 3/1989, de 2 de maig.  
Article 2  
La Generalitat Valenciana, mitjançant els seus òrgans competents, es reserva la facultat d'inspeccionar en qualsevol moment les activitats per a la qualificació de les quals es delega l'Ajuntament mitjançant aquesta norma, a més d'adoptar les mesures a què es refereix els articles 9 i 10 de la Llei 3/1989, de 2 de maig.  
De les qualificacions d'activitats realitzades a l'empara de la competència que es delega, la corporació municipal remetrà una còpia a la Conselleria d'Agricultura i Medi Ambient en els 10 dies següents a l'exercici de la competència.  
Article 3  
El Govern Valencià, en els casos previstos en els articles 9 i 10 de l'esmentada Llei 3/1989, de 2 de maig, d'Activitats Qualificades, podrà avocar o revocar totalment o parcialment la delegació acordada.  
DISPOSICIÓ FINAL  
Aquest decret entrarà en vigor als 30 dies de la seua publicació en el Diari Oficial de la Generalitat Valenciana.  
València, 26 de novembre de 1996  
El president de la Generalitat Valenciana,  
EDUARDO ZAPLANA HERNÁNDEZ-SORO  
La consellera d'Agricultura i Medi Ambient,  
MARIA ÀNGELS RAMÓN-LLIN I MARTÍNEZ


Còpia Permalink ELI